KATMATA PALGEGA
Shalom kõigile! Hea on jälle kohtuda ja siseneda koos
Jumala ligiolusse, Kõigeväelise juurde Jeesuse vere läbi.
Täna on meie saade jällegi natuke teistsugune.
Meil on külalistena kaks vägevat Jumala meest Ameerikast:
Vince Gibson ja Jojo Rains. Nad on pärit Tennesseest.
Mõne hetke pärast nad viivad meid kohtuma Kõigeväelisega.
Nad ülistavad ja liiguvad prohvetlikkuse voolus.
Mu palve on, et võiksime olla avatud südamete ja mõtetega
Jumala ees ja läheneda Isale. Mu palve on kohtuda Temaga.
Et sina võiksid kohtuda Kõigeväelisega seal,
kus sa parasjagu oled.
Enne seda on mul teile väike üllatus.
Mu südamel on viimasel ajal julgustada noori ja näha
noort põlvkonda tõusmas. Olen nagu kanaema noorte jaoks,
julgustades ja kinnitades neid, kuulates, kuidas Jumal nende läbi
räägib noorele põlvkonnale.
Meiega siin on Ida. Kuuleme mõne minuti jooksul, mida Jumal on
pannud tema südamele. Ta on noor, kellel on hääl ja kes tahab
kuulutada Issanda Jeesuse Kristuse ligiolu ja väge.
Peale seda ülistame Jeesust. Ole hea, Ida.
Tahan rääkida teile sellest, mida Jumal on sel sügisel
minu südame peale pannud. See on eriline tunne,
nagu midagi uut oleks tulemas. Mul on kogu aeg liblikad kõhus,
ma ei tea, mis Jumalal on, aga midagi on tulemas.
Ootan kogu aeg kannatamatult, mida Jumal järgmisena teeb
ja kuidas mina saan olla osa sellest.
Teine asi, mida Jumal on mulle õpetanud, on väärtus.
Mis on meie väärtus Jumalas ja kui palju tõotusi Piiblis
on meie jaoks. Minu südamel on see, et noored võiksid mõista,
et me pole ainult noored, vaid oleme samamoodi
Jumala poolt kutsutud. Jeesus ütles, et me saame tegema
suuremaid tegusid, kui tema tegi. Me saame käia imedes ja
tunnustähtedes nagu apostlid.
Me ei pea saama suurteks ja kuulsateks, Jumal võib kasutada
meid iga hetk ükskõik kus.
Usun, et Jumal on pannud meie ette nii palju tõotusi ja ainus,
mis Ta meilt küsib, on kas me tahame need endale võtta.
Kas Jumal leiab avatud südameid, inimesi, kes ütlevad:
"Ma olen siin, kasuta mind."
Me võime vastutada ainult iseenda eest.
Me ei saa öelda Talle: "Kasuta teda."
Jumal küsib meie igaühe käest isiklikult: "Kas sa oled valmis?
Kas sa tahad viia täide selle plaani ja need unistused,
mis ma olen sulle andnud?"
Tahan palvetada, et Isa avaks neid südameid.
Isa, et inimesed võiksid mõista ja hakata janunema Sinu järele
uuel viisil. Et nad näeksid, kui võimas Sa oled ja
kuidas Sa tegutsed tänapäeval. Isa, Sa ei tegutse ainult Piiblis
või suurte inimeste läbi, vaid Sa võid kasutada meid,
noori, täiesti imelistel viisidel.
Meil on see alandlik meel ja süda, mis januneb Sinu järele.
Me tahame täita Sinu tahtmise. Isa, võta mind Sinu kasutusse.
Jumal vajab ainult mõndasid, kes ütlevad: "Jah."
Jumal võib muuta seda maad.
Isa, Sa oled nii suur. Aamen.
Kõik, kes te seda vaatate praegu, kõikjal Soomes, Euroopas,
tahan, et te lõpetate kõik oma tegevused ja ütlete:
"Jumal, Sa oled ilus."
Jumal, me kuulutame Sinu ilu kõikjal Euroopas.
Iga rahva seas, me tahame tõsta Sinu nime kõrgeks ja öelda:
"Jumal, Sa oled ilus."
Ma näen Su palet kõikjal, Su silmades on hommiku värvid.
Maailm ärkab üles päevavalguses ja ma vaatan üles taevasse,
öeldes: "Sa oled ilus."
Sa oled ilus, Jumal. Sa oled ilus, Jumal.
Ma näen Su palet kõikjal, Su silmades on hommiku värvid.
Maailm ärkab üles päevavalguses ja ma vaatan üles taevasse,
öeldes: "Sa oled ilus."
Sa oled ilus, Jumal. Ei ole kedagi sinu sarnast, Jumal.
Kuuluta Jumala ilu rahvastele.
Ma näen su väge õhtuvidevikus,
kui planeedid liiguvad ja galaktikad säravad eredalt.
Oleme hämmastuses tähtede valgel. Kõik see kuulutab seda, kes Sina oled.
Sa oled ilus.
Iga hääl kuulutab Su ilu, Jumal.
Näen Sind rippumas ristipuul.
Sa valasid oma vere, surid ja siis tõusid uuesti üles.
Nüüd Sa istud oma taevasel troonil. Me oleme pea tulemas koju.
Sa oled ilus.
Iga hääl kuulutab Su ilu.
Me kuulutame Su ilu, Jumal.
Me saabume igaviku kaldale,
kus surm on ainult mälestus ja kus pole enam pisaraid.
Astume sisse pulmakellade helisedes. Sinu pruut tuleb üheskoos, lauldes:
Sa oled ilus, nii ilus. Iga päev, Su ilu ümbritseb mind.
Taevane valgus paistab.
Me ütleme: "Sa oled ilus."
Olgu Issanda nimi kiidetud, olgu Issand igavesti kiidetud.
Las iga põlv nõtkub ja iga keel tunnistab, et Sa oled Issand.
Tahan vaadata Su palet. Tahan vaadata Su ilu, Jumal.
Su ilu ümbritseb mind, Su silmad ümbritsevad mind.
Näen Sind rippumas ristipuul.
Sa valasid oma vere, surid ja siis tõusid uuesti üles.
Nüüd Sa istud oma taevasel troonil. Me oleme pea tulemas koju.
Sa oled ilus.
Ei ole kedagi Sinu sarnast, Sa oled ilus.
Lase sellel heliseda.
Sinu ilu on kõikjal, Su pale on kõik, mis ma näen.
Sa vaatad meie peale ja ütled: "Sina oled ilus."
Sa vaatad minu peale ja ütled: "Sa oled ilus."
Oled püüdnud kinni mu südame. Oled püüdnud kinni mu südame täna.
Oled püüdnud kinni me südamed, oled püüdnud kinni me südamed,
me ütleme: "Sa oled ilus."
Me ei ole näinud midagi Sinu pale sarnast.
Me pole tundnud midagi Sinu puudutuse sarnast.
Issanda rõõm täidab mind. Tema ilu valdab mind.
Sinu headus ja heldus järgivad mind.
Mina saan elada Sinu ilus, Jumal.
Kuulutame rahvastele Sinu ilu, Jumal.
Sinul on vägi päästmiseks, Sinul on vägi tervendamiseks,
Sinul on vägi andestamiseks, kui me hüüame Sinu nime.
Nimi, mis on üle kõikide nimede, see on ainus nimi, Jeesus.
Jeesuse nimi on ainus, mis päästab, tervendab.
Me kuulutame Jeesust.
Hüüa Jeesuse nime.
Pimedatesse paikadesse me hüüame Jeesuse nime.
Haigetele me hüüame Jeesuse nime.
Me ütleme: "Sa oled ilus."
Sa oled ilus.
Lõpeta see, mida sa teed ja ütle: "Sa oled ilus."
Siin minu elutoas Sa oled ilus.
Iga hääl kuulutab Kuninga ilu.
Sa oled ilus.
Paned mind naerma, paned mind laulma, Jumal,
paned mind plaksutama käsi.
Sinus on valgus, Sa oled ilus.
Sa teed kõik asjad ilusateks.
Sa annad ilu tuha asemele, Sa annad rõõmu hommikul,
Sa annad ülistuse raskuse asemele.
Sa annad ilu tuha asemele, Sa annad rõõmu hommikul,
Sa annad ülistuse raskuse asemele.
Sa annad ilu tuha asemele, Sa annad rõõmu hommikul,
Sa annad ülistuse raskuse asemele.
Sa oled ilus.
Ilu tuha asemele, rõõmuõli mure asemele ja ülistuserüü
kustunud vaimu asemele.
Kui me laulame Jumalale "Sina oled ilus, imeline",
Isa laulab meile vastu "Sina oled imeline, ilus".
Isa, mu palve on, et me võiksime kohtuda Sinu, Kõigeväelisega
ja võtta vastu sinu suurt armastust, headust, armu.
Aitäh, Isa, et annad meile julguse tulla sinu ette.
Sina annad meile väe öelda: "Taganegu häbi, hirm."
Isa, me tahame astuda Su ligiolusse, tulla Sinu ette
ja kuulata, kuidas Sina, Kõigeväeline, laulad meile, et me oleme ilusad.
Me oleme imelised.
Me tahame võtta selle vastu.
Me tahame võtta vastu kõik, mis sa oled meile mõelnud.
Kõik imelisus.
Isa, me tahame asetada kõrvale takistused.
Püha Vaim, aita meil kõrvaldada need takistused,
mis on meie ja Isa vahel.
Et me võiksime öelda, et kui me oleme vaimus, me oleme Jumalaga üks.
Nagu Jaakobuse kirjas on öeldud: "Kadeduseni ta igatseb Vaimu,
kes on asunud meisse."
Ta igatseb seda Vaimu, mis on meie sees, Tema enda Vaimu.
Isa, anna meile julgus öelda: "Siin ma olen, Isa,
ma ei taha lahkuda Sinu juurest mitte kunagi."
Isa, ma tahan olla, viibida ja vastata sellele kutsele,
mis sa annad igaleühele unikaalselt.
Vii Sina, Isa, meie järgneme.
Võta meil käest kinni ja ära kunagi lase lahti,
sest ma ei taha kunagi Sinu käest lahti lasta.
Me tahame kuulutada endale ja teineteisele:
Nüüd on Jumala aeg. Nüüd on armu aeg,
Jeesuse risti väe aeg meie eludes ja sellel maal.
Tulgu soosing igale ühele Jumala ja inimeste ees.
Isa, me tahame võtta vastu sellele maale Sinu soosingu aja.
Sina ütled, et viimastel päevadel Sa valad välja oma vaimust.
Sõber, me tõesti elame viimaste päevade viimaseid hetki.
Usun, et Jeesus tuleb järgi laitmatule ja puhtale pruudile.
Jeesus täitis kõik prohveteeringud, mis Tema kohta olid olemas,
enne kui Ta läks Isa juurde.
Usun, et Ta saab samamoodi täitma kõik prohveteeringud ja tõotused,
Efeslastele 4 ja 5, mis on koguduse, Tema pruudi kohta.
Ta tuleb järgi laitmatule, usus üheks saanud pruudile.
Me võistleme omavahel üksteise austamises,
ehitume üles ühises usus. Meil on ühine eesmärk: Kristuse tundmine.
Tunnen, et Isa tahab valada välja oma väe nagu
Apostlite tegude 2. peatükis.
Kogen sellist väge igaühe elus.
Selleks, et me võiksime käia imedes ja tunnustähtedes.
Näha, kuidas haiged saavad terveks.
Sõbrad, olen palvetanud eelmiste kuude jooksul paljude haigete eest.
Au Jumalale, Tema puudutab ja tervendab,
aga kõige rohkem puudutab mu südant, kui ma näen inimese nägu,
kes võtab vastu Kristuse täidetud töö, valu kaob.
Sellel hetkel, kui valu lahkub, inimese nägu läheb särama,
ta nägu on täis imestust. "Kas minuga tõesti juhtus nii?!"
Isa tahab anda igaühele.
On südantsoojendav näha, kuidas inimene võtab vastu
Jumala täidetud töö, pääste, tervenemise, Jeesuses.
Ta lihtsalt võtab vastu, öeldes: "Tule, Issand Jeesus ja tervenda."
Kui sul on praegu füüsiline valu, pane oma käsi selle haige koha peale
või palu sõbral panna oma käsi sinu peale.
Me kuulutame: Tulgu tervis, Jeesuse nimel.
Las tervenemine hakkab just nüüd.
Jumal võib tervendada ühe hetkega, aga Ta võib ka hakata
tervendama nüüd, viies selle töö lõpliku täiuseni.
Tulgu tervenemine sinu ellu.
Kogen, et Jumal tahab tõsta häbi ära kellegi elust.
Sa oled kogenud, et sa pole väärtuslik.
Oled kogenud, et sa pole keegi.
Aga Isa ütleb: "Sa oled ilus."
Isa ütleb: "Sa oled tõeliselt ilus."
Ta võtab katte su pealt ära ja ütleb: "Tule siia!"
Ta tahab kohtuda sinuga, tervendada sind.
Ta tahab vabastada sind.
Tulgu vabadus inimestele nendes asjades, millega te võitlete.
Sa ise tead, mis see on, millest tahaksid vabaneda.
Tulgu vabadus!
Kristus on vabastanud meid täielikult.
Enam ei ela mina, vaid Kristus minu sees.
Võid öelda: "Enam ei ela mina, vaid Kristus minu sees."
Kuulutame veelkord, et Sina oled ilus.
Jumal, Sa oled ilus, iga päev.
Me tõstame oma südamed, oma pead, oma hääled ja ütleme:
"Sa oled ilus."
Isa, Sa laulad meile vastu, et meie oleme ilusad.
Meie oleme imeilusad, Sinu silmis.
Oleme Sinu pojad ja tütred, Isa.
Au Sinule.
Tõlge: Sanna Pitko